cyanic-selkie/wikianc huggingface dataset:
Majuskel
Majuskel- resp. Kapitalschrëft
Eng Majuskel- oder Versalschrëft ass eng Schrëft vum Drockwiesen, an där all Buschtawe Majuskele sinn. Am Géigesaz zu Kapitälchen ass d'Buschtawenhéicht dobäi konstant. Als Schreifschrëft ass si eng Form vun der Blockschrëft. Fir datt Majuskelschrëft gutt liesbar ass, soll si ëm ongeféier zéng Prozent méi kleng wéi d'Majuskele vum normalen Text a liicht espacéiert sinn. Domat erreecht ee méi e gläichméissege Growäert op der Textsäit. E Beispill fir Majuskelschrëft ass d'Capitalis Monumentalis, déi sech zu Roum bis ongeféier 100 v. Chr. ausgebilt huet. Si déngt als Grondlag fir d'Entwécklung vun eisen haitege Groussbuschtawen.
Um Spaweck
Маюскул
Маюскул Verzal Majuskule All caps Маюскулар Caixa alta e caixa baixa Маюскул Shkrimi verzal Маюскул
Saint-Jacques (Alpes-de-Haute-Provence)
Saint-Jacques ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Claudine Junck
D'Claudine Junck, gebuer den 29. Juli 1965 an der Stad Lëtzebuerg a gestuerwen den 22. Februar 2022, war eng lëtzebuergesch Diplombiologin. No der Primärschoul zu Koplescht an dem Premièresexamen am Joer 1984 am Jongelycée um Lampertsbierg, huet d'Claudine Junck fir d'éischt Literatur um Centre universitaire (1984/85) studéiert, duerno awer Biologie op der Justus-Liebig-Universität vu Gießen (Diplom 1990).
Vun 1990 bis 2001 huet d'Claudine Junck als selbstänneg Biologin en eegene Bureau d'études, den “Naturschutzbüro Lanius”, dirigéiert. Parallel dozou war si vun 1998 bis 2004 als Biologin bei der Station biologique de l'Ouest asbl beschäftegt. Vum 1. Januar 2005 u war si Chef de service vun der Station biologique SICONA vum Syndicat intercommunal pour la conservation de la nature du Sud-Ouest (SICONA-Sud-Ouest). D'Claudine Junck war wëssenschaftlech Collaboratrice vum naturhistoresche Musée. Si war Member vun der Gesellschaft für angewandte Carabidologie. Si war och Member vun der Société des naturalistes luxembourgeois (SNL), an där hirem Bulletin si eng Rei vu wëssenschaftlechen Artikele publizéiert huet.
NGC 2566
Den NGC 2566 ass eng Balkespiralgalaxis am Stärebild Puppis. D'Galaxis gouf am Joer 1785 vum Astronom Wilhelm Herschel mat engem 48 cm-Teleskop entdeckt.
Urbès
Urbès ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
Charlotte de Turckheim
D'Anne-Charlotte de Turckheim, gebuer de 5. Abrëll 1955 zu Paräis, ass eng franséisch Schauspillerin, Filmregisseurin an Dréibuchauteurin.
Urbès
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Se läit um Osthank vum Col de Bussang am Dall vum Seebach.
Chaldene (Mound)
De Mound Chaldene (oder Jupiter XXI) ass ee vun de klenge baussenzege Mounde vum Planéit Jupiter.
Entdeckung
De Chaldene gouf de 26. November 2000 vun Astronome vun der Universitéit vun Hawaii entdeckt. Seng éischt virleefeg Bezeechnung war S/2000 J 10.
Bunndaten
De Chaldene kreest a 723 Deeg, 16 Stonnen an 48 Minutten op enger mëttlerer Distanz vun 23.100.000 km ëm de Jupiter. D'Bunn huet eng Exzentrizitéit vun 0,2590. Mat enger Inklinatioun vu 165,191° ass d'Bunn retrograd, d. h., de Mound beweegt sech géint d'Rotatiounsrichtung vum Jupiter ëm de Planéit.
Wéinst senge Bunneegenschafte gëtt de Chaldene zu der Carme-Grupp gezielt, genannt nom Jupitermound Carme.
Physikalesch Daten
De Chaldene huet en Duerchmiesser vun zirka 3,8 km. Seng Dicht gëtt op 2,6 g/cm³ geschat. Hien ass warscheinlech haaptsächlech aus Silikatgestengs opgebaut. De Chaldene huet eng ganz däischter Uewerfläch mat enger Albedo vun 0,04, d. h., nëmme 4 % vum agestraalte Sonneliicht gi reflektéiert. Seng visuell Magnitude ass 22,5m.
Cours (Lot)
Cours ass eng franséisch Uertschaft a fréier Gemeng am Departement Lot, an der Regioun Occitanie.
Den 1. Januar 2017 huet Cours mat Valroufié a Laroque-des-Arcs fusionéiert fir déi nei Gemeng Bellefont-La Rauze ze bilden, an ass zanterhier eng delegéiert Gemeng vun där Gemeng.
Pëtz
E Pëtz ass e Lach, dat an de Buedem gegruewen oder gebuert gouf fir (z. B. mat Hëllef vun engem Eemer) Grondwaasser bis un d'Uewerfläch ze zeien.
Shelley Duvall
D'Shelley Alexis Duvall, gebuer de 7. Juli 1949 zu Houston am Bundesstaat Texas, ass eng fréier Filmschauspillerin a -produzentin, Dréibuchauteurin, Sängerin a Komikerin. Si huet hir Carrière 1970 ugefaangen an am Joer 2002 opgehalen.
Si gouf besonnesch fir hir Roll als dem Jack Nicholson seng Fra am Stanley Kubrick sengem The Shining bekannt.
Observateur
En Observateur ass eng Instanz oder eng Persoun, déi en Objet besonnesch am A behält.
Memphis Facula
De Memphis Facula ass e sougenannte Geeschterkrater um Jupitermound Ganymed.
S/2003 J 2
Den S/2003 J 2 ass ee vun de klenge Mounde vum Planéit Jupiter.
Entdeckung
Den S/2003 J 2 gouf de 5. Februar 2003 vun Astronome vun der Universitéit vun Hawaii entdeckt. De Mound huet nach keen offiziellen Numm – bei de Jupitermounden sinn dat an der Reegel weiblech Figuren aus der griichescher Mythologie –, no der Systematik vun der Internationaler Astronomescher Unioun (IAU) krut de Mound virleefeg d'Nummer S/2003 J 2.
Bunndaten
Den S/2003 J 2 ass bis elo dee bekannte Mound deen am wäitste vum Jupiter ass. Hie kreest op enger mëttlerer Distanz vun 29.541.000 km an 979 Deeg, 23 Stonnen a 46 Minutten, ëm de Planéit. D'Bunn huet eng Exzentrizitéit vun 0,2255. Mat enger Inklinatioun vun 160,638° ass d'Bunn retrograd, d. h., de Mound beweegt sech géint d'Rotatiounsrichtung vum Jupiter ëm de Planéit.
Hie gehéiert zu kenger bekannter Grupp vu Mounden, déi de Jupiter op kollektive Bunnen ëmkreesen.
D'Grenz vum Jupiter sengem gravitativen Afloss gëtt duerch d'Hill-Sphär definéiert, där hire Radius ongeféier ass. Dobäi sinn a_j an m_j dem Jupiter seng grouss Hallefachs a Mass, an M_s d'Mass vun der Sonn. Domat ergëtt sech e Radius vu ronn 52 Mio. Kilometer. Den S 2003 J 2 distanzéiert sech op senger exzentrescher Bunn bis zu 36 Mio. km vum Jupiter. Méiglecherweis gëtt nach Mounden déi méi wäit ewech sinn.
Physikalesch Daten
Den S/2003 J 2 huet en Duerchmiesser vu ronn 2 km. Seng Dicht gëtt op 2,6 g/cm³ geschat. Hien ass warscheinlech haaptsächlech aus silikateschem Gestengs opgebaut. Hien huet eng ganz däischter Uewerfläch mat enger Albedo vun 0,04, d. h., nëmme 4 % vum agestraalte Sonneliicht gi reflektéiert. Seng visuell Magnitude ass 23,2m.
Jim Meskimen
Den James Ross "Jim" Meskimen, gebuer den 10. September 1959 zu Los Angeles am Bundesstaat Kalifornien, ass en US-amerikanesche Stand-Up-Komiker, Filmschauspiller a Videospillsynchronspriecher. Hien huet seng Carrière 1987 ugefaangen.
Biblis Patera
De Biblis Patera ass e Vulkan, deen zanter Millioune Joer erläscht ass. E läit am westleche Beräich vun der Tharsis-Regioun um Planéit Mars, westlech vum Pavonis Mons a südëstlech vum Olympus Mons. Hie gouf mat der héichopléisender Stereokamera (HRSC) vun der ESA-Raumsond Mars Express den 8. November 2004 mat enger Bildopléisung vun 10,8 Meter pro Bildpunkt opgeholl. En ass ongeféier 100 Kilometer breet an 170 Kilometer laang. De Vulkan ass iwwer zwéi bis dräi Kilometer méi héich wéi seng Ëmgéigend. Vulkanbierger vun dëser Gréisst sinn um Mars keng Raritéit. An der Mëtt vum Bierg läit eng 53 Kilometer grouss Caldera, mat enger Déift vu ronn véier Kilometer.
Déi bockeleg Réng ëm de Krater si Relikter vu Lavaauswërf. Beim Biblis Patera gëtt ugeholl, datt déi ofgekillt Magmaschicht, déi de Kraterbuedem bilt, méi dacks agebrach ass, well ëmmer nees nei Lava op d'Uewerfläch koum. Terrassen, déi an der Caldera gesi goufen, weisen och op d'Abréch hin.
Crotenay
Crotenay ass eng franséisch Uertschaft a Gemeng am Departement Jura an der Bourgogne-Franche-Comté.
Malmyj (Homonymie)
De Begrëff Malmyj bezeechent:
Gertraud Jesserer
D'Gertraud Jesserer, gebuer den 13. Dezember 1943 zu Wien an och do gestuerwen den 9. Dezember 2021, war eng éisträichesch Schauspillerin.
Am Theater krut si hir éischt Roll zu Wien am Theater in der Josefstadt. Duerno ass si zu Hamburg am Deutschen Schauspielhaus opgetrueden. Si war 45 Joer laang Member vum Burgtheater zu Wien.
1959 krut si am Kino hir éischt Roll am Film Die Halbzarte vum Rolf Thiele.
Si war mam Schauspiller Peter Vogel bis zu hirer Scheedung bestuet.
Si ass am Joer 2021 bei engem Feier an hirer Wunneng gestuerwen.
Peter R. de Vries
De Peter Rudolf de Vries, gebuer de 14. November 1956 zu Aalsmeer, a gestuerwen de 15. Juli 2021 zu Amsterdam, war en hollännesche investigative Journalist a Publizist, dee sech virun allem duerch seng Recherchen an Emissiounen iwwer Verbrieche bekannt gouf. Hien hat tëscht 1995 an 2012 eng eegen Televisiounsemissioun op RTL4 an dono SBS6, Peter R. de Vries, misdaadverslaggever a gouf 1987 international bekannt duerch säi Buch iwwert d'Entféierung vum Alfred Heineken.
De 6. Juli 2021 gouf hien zu Amsterdam op oppener Strooss néiergeschoss an ass néng Deeg drop u senge Blessure gestuerwen.
Minuskel
Wuerturspronk
D'Bezeechnung Minuskel ass aus dem laténgesche Wuert minusculus ofgeleet, wat (nees ofgeleet ass vu minus = méi kleng, wéineger) sou vill bedeit wéi éischter kleng.
Si staamt aus dem Mëttellaténgeschen, méiglecherweis aus dem Joer 1000 n. Chr.
D'Géigendeel vu Minuskel ass Majuskel resp. Versal.
Senez
Senez ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Atmosphere
Atmosphere war eng lëtzebuergesch Jazz-Rock-Band, déi 1974 als Luxembourg Jazz Five gegrënnt gi war.
Vun 1982 bis op d'mannst 1986 waren d'Memberen de Gast Waltzing (Trompett), de Jitz Jeitz (Saxophon), de Patrick Hartert (Clavier), de Romain Heck (Bass) Al Lenners (Batterie).
Erwin Kuffer
Den Erwin Kuffer, gebuer de 16. September 1943 an der Stad Lëtzebuerg, ass e fréiere lëtzebuergesche Foussballspiller an -trainer.
Gust Scharlé
De Gust Scharlé ass e lëtzebuergesche Basketballspiller.
Erwin Kuffer
Tëscht dem 17. Februar 1965 am 15. November 1970 huet den Erwin Kuffer 28-mol fir déi lëtzebuergesch Foussballnationalekipp gespillt.
Gust Scharlé
1955 war de Gust Scharlé am Kader vun der lëtzebuergescher Härebasketballnationalekipp, an huet néngmol fir d'Nationalekipp gespillt.
Erwin Kuffer
Vun 1961 bis 1966 huet hie fir d'FA Red Boys Déifferdeng gespillt, duerno ass hie bei den Olympique Lyon gaange wou hie bis 1969 bliwwen ass. Vun 1969 bis 1971 war hie beim Standard Léck, duerno war hie bei Waterschei THOR Genk. Wéi hien zeréck op Lëtzebuerg koum huet hie bei de Red Boys Déifferdeng gespillt.
Haaptsäit/Op engem/Mäerz
Februar < < < Mäerz > > > Abrëll
Gemeng Fluessweiler
D'Gemeng Fluessweiler ass eng vun den lëtzebuergesche Gemengen. Se läit am Kanton Gréiwemaacher an de Chef-lieu ass d'Uertschaft Fluessweiler.
Interkommunal Syndikater
D'Gemeng Fluessweiler ass Member vu follgenden interkommunale Syndikater:
Popocatépetl
De Popocatépetl ass en aktive Vulkan an den Zentralmexikanesche Bundesstaate Puebla, México a Morelos, a läit op der ëstlecher Säit vun der transmexikanescher Vulkan-Ceinture. Mat enger Héicht vu 5.426 m ass et deen zweethéchste Bierg a Mexiko, nom Pico de Orizaba (5.636 m).
De Popocatépetl läit eng 70 km südëstlech vu Mexiko-Stad, vu wou aus een e bei propperer Loft ka gesinn. Bis viru kuerzem war et ee vun den dräi Bierger a Mexiko mat engem Gletscher drop. Duerch déi allgemeng Erwäermung an duerch vulkanesch Aktivitéiten ass de Gletscher ufanks 2001 verschwonnen. Et gëtt awer nach Äis um Bierg.
Den Numm Popocatépetl kënnt vun den Nahuatl-Wierder popōca [popoːka] 'wat dämpt' an tepētl [tepeːt͡ɬ] 'Bierg', deemno "Bierg deen dämpt". D'Mexikaner nennen en El Popo.
De Vulkan ass eng 730.000 Joer al. En ass aktiv; 1991 huet seng Aktivitéit zougeholl an zanter 1993 kënnt konstant Damp aus sengem Krater. Zanter 1519 gouf et 15 gréisser Eruptiounen, déi bis ewell lescht 2000.
Den 21. Dezember 1994 huet de Vulkan Äschen a Gaser eng 25 km héich an d'Luucht gespaut. Am Dezember 2000 goufen Zéngdausende vu Leit evakuéiert an et koum zum gréissten Ausbroch zanter 1.200 Joer. Op Chrëschtdag 2005 koum et nees zu enger Explosioun bei där Äschen a Gaser erausgespaut goufen, an am Januar 2012 nach eng Kéier zu enger Gasexplosioun.
Michel Ries
2021 huet hie bei den Olympesche Summerspiller zu Tokyo matgemaach.
Palmarès
2019
Laroque-des-Arcs
Laroque-des-Arcs ass eng franséisch Uertschaft a fréier Gemeng am Departement Lot, an der Regioun Occitanie.
Den 1. Januar 2017 huet Laroque-des-Arcs mat Valroufié a Cours fusionéiert fir déi nei Gemeng Bellefont-La Rauze ze bilden, an ass zanterhier eng delegéiert Gemeng vun där Gemeng.
Ulysses Tholus
Den Ulysses Tholus ass e Vulkan um Planéit Mars.
Hie steet am Zentrum vun der Tharsis-Regioun. Bei Ausbréch vum Pavonis Mons gouf en, en ettlech Kéiere, mat Lavaauswërf iwwerschott. Säin Duerchmiesser huet ronn 100 km an huet eng Héicht vun zwéi bis dräi Kilometer. Zum System gehéieren nieft dem Haaptkrater zwéi méi kleng Kratere mat Zentralbierg.
Bis den 19. September 2007 gouf de Vulkan Ulysses Patera genannt. Vun do un, gëtt déi Bezeechnung nach just fir déi zentral Depressioun gebraucht.
Edy Lamberty
Den Edy Lamberty, gebuer 1932 a gestuerwen 1963 a Bolivien, war e lëtzebuergesche Laiemissionär deen a Bolivien an der Entwécklungshëllef geschafft huet an och do bei engem Accident ëm d'Liewe komm ass.
Den Edy Lamberty, deen a Clausen opgewuess war an de Schräinerberuff geléiert hat, war Member vun der Jeunesse ouvrière catholique (JOC). Vum Jos Mischel, Redemptoristepater an Aumônier vun der JOC, huet hie vun der Missiounsaarbecht a Bolivien gehéiert. Et war awer de Bëschof Leonardo Fey (1910-1989) vu Potosí a Bolivien, deen och Redemptoristepater war, dee bei sengen Openthalten zu Lëtzebuerg beim Edy Lamberty d'Begeeschterung fir d'Missiouns- an Entwécklungsaarbecht ausgeléist huet.
Den 12. Februar 1959 gouf de Lamberty mat enger Mass an der Kapell vum Klouschter vun de Franziskanerinnen um Belair an der Stad Lëtzebuerg vum Bëschof Léon Lommel an d'Missioun a Bolivien entlooss. De Lamberty war deen éischte lëtzebuergesche Laiemissionnär.
A Bolivien huet den Edy Lamberty an der Uertschaft Covendo, ronn 500 km am Nordoste vun der Regierungsstad La Paz, an der Entwécklungshëllef geschafft. Zu Covendo, eng Uertschaft déi deemools nëmme mam Fliger z'erreeche war, hunn e puer Honnert Famillje vun de Mosetones-Indios, déi nach e groussen Deel vun hirer prekolumbianescher Kultur bäibehalen haten, gelieft.
Um JOC-Kongress vun 1959 zu Lima am Peru huet den Edy Lamberty vum Joseph Cardijn de Poste vum JOC-Nationalsekretär vu Bolivien ugeholl.
Zu Covendo a Bolivien huet hie vun do u mam Redemptoristepater Albert Maisant (1919-1962), dee vun Altforweiler am Saarland koum, enk zesummegeschafft. Zesummen hu si e grousse Projet fir déi jugendlech Urawunner vum Rio Beni an d'Wee geleet: et goufen eng Zillefabrik, Atelieren an Haiser gebaut an de Foussball gouf als Fräizäitsport agefouert. Et ass dem Edy Lamberty gelongen, d'Mosetones-Indios, déi soss ganz zeréckhalent géintiwwer vun den Europäer waren, fir d'JOC-Aktivitéiten ze gewannen. Finanziell Hëllef bei senger Aarbecht krut de Lamberty aus Lëtzebuerg.
1961 huet de Pater Maisant an enger Rëtsch Paren zu Lëtzebuerg Virträg gehalen a fir finanziell Hëllef fir d'Projeten a Bolivie Reklamm gemaach.
Kuerz no senger Réckreess a Bolivien ass de Pater Maisant am Mee 1962 beim Bau vun engem Buer um Altiplano verongléckt.
1962 huet e grousst Feier en Deel vun de Gebaier vum Edy Lamberty zu Covendo zerstéiert.
1963 ass den Edy Lamberty bei engem Ausfluch op engem Flooss um Rio Beni verongléckt an ëm d'Liewe komm.
(Source fir den Text vum Artikel: Bodo Bost 2013).
Rubus pedica
D'Rubus pedica ass eng Planzenaart aus der Gattung Rubus an der Famill vun de Rosaceae. ,
D'Verbreedungsgebitt vun der Aart läit an der Belsch, zu Lëtzebuerg an an Däitschland.
Se gouf 1999 vum däitsche Biolog Günter Matzke-Hajek beschriwwen.
L'air de Paris
L'air de Paris ass e franséisch-italieenesche Film vum Marcel Carné aus dem Joer 1954.
Gehaanskierch vu Bech
D'Gehaanskierch vu Bech ass eng kathoulesch Kierch déi zur Par Regioun Iechternach Saint-Willibrord, zum Dekanat Osten an zu der Gemeng Bech gehéiert.
De Patréiner vun der Kierch ass den hellege Johannes den Deefer, deem säi Fest de 24. Juni gefeiert gëtt.
Se steet op der Kräizung vum CR132 mat dem CR137 an CR138. Hanner der Kierch ass de Kierfecht ugeluecht.
Den 29. Dezember 2017 gouf se op d'Lëscht vum Zousazinvetaire vun de klasséierte Monumenter agedroen.
Dat haitegt Gebai
Déi haiteg Parkierch gouf 1875 no de Pläng vum Charles Arendt gebaut an den 21. November 1875 konsekréiert. 20 Joer no der Konsekratioun ass d'Kierch nei ugestrach ginn, d'Rëss an de Verwëllef goufen ausgebessert an d'Chouerwänn si mat Molereie verschéinert ginn.
Am September 1908 sinn 3 nei Klacken ageweit ginn, déi an der Klackegéisserei Hansen vu Saarburg gegoss goufen. Den 1. Oktober 1908 gouf och eng Tuermauer installéiert.
Enn 1920 gouf deen haitegen Duxall agebaut.
Enn vun den 1960er bis Ufank vun den 1970er Jore si Renovatiounsaarbechten un der Kierch a verschidden Ëmännerunge gemaach ginn fir s'un déi liturgesch Erneierung vum 2. vatikanesche Konzil unzepassen. 1972 ass eng nei Helleg-Jousef-Grupp aus Steen an nei Kräizweestatiounen aus Keramik ugeschaaft ginn. Am selwechte Joer sinn och nach zwéi wäertvoll eeler Beichtstill ugeschaaft ginn.
Mëtt vun den 1990er Joren ass beschloss ginn, d'Kierch ze renovéieren. Dobäi sinn déi fréier Molereien, déi iwwerstrach gi waren, vun der d'Firma Kremer vun Housen nees fräigeluecht ginn. Fir Ouschteren 1998 war de Chouer vun der Kierch fäerdeg restauréiert. Bei der Renovéierung sinn och nach gréisser Aarbechten um Daach, de Fënsteren an un der Heizung gemaach ginn.
Robert Wagner (Schauspiller)
De Robert Wagner, gebuer den 10. Februar 1930 zu Detroit, ass en US-amerikanesche Schauspiller.
Hie war zweemol mat der Schauspillerin Natalie Wood bestuet.
Georges Papy
De Georges Léopold Anatole Papy, gebuer de 4. November 1920 zu Anderlecht, a gestuerwen den 11. November 2011 zu Bréissel, war e belsche Mathematiker.
Vun 1956 u war de Georges Papy Professer op der Université libre de Bruxelles a vun 1961 u war hie President vum Centre belge de pédagogie de la mathématique. De Papy war e Pionéier um Gebitt vun der Pedagogik vun der moderner Mathematik; seng Iddien hunn och de lëtzebuergeschen Enseignement vun der Mathematik beaflosst.
De Papy war och politesch engagéiert: Vun 1963 bis 1965 war hie Sénateur (PS).
Schëld E, 4b
D' ass e Hiwäisschëld aus dem Lëtzebuerger Code de la route dat de Wee uweist fir d'Uertschaft z’erreechen déi ugewisen ass, wann een iwwer eng Autobunn oder eng Strooss fir motoriséiert Gefierer fiert.
D'Illustratiounen hei drënner si Beispiller vun de Schëlter E,4b:
Originaltext aus dem Code de la route:
4. Signaux directionnels placés sur la voirie normale - 4.a. Direction d'une agglomération - Le signal E,4b, dont les illustrations ci-dessus sont des exemples, indique la direction à suivre pour atteindre l'agglomération indiquée en empruntant une autoroute ou une route pour véhicules automoteurs.
''Lorsque la distance qui sépare le signal de l'agglomération est indiquée, elle est inscrite en kilomètres du côté de la pointe du signal. Le numéro d'identification d'une voie publique inscrit sur le signal selon le modèle du signal E,21d désigne une autoroute ou une route pour véhicules automoteurs qui mène à la destination indiquée. Le numéro est inscrit du côté opposé à la pointe du signal lorsqu'il désigne l'autoroute ou la route pour véhicules automoteurs à laquelle mène l'échangeur où le signal est placé; il est inscrit du côté de la pointe du signal lorsqu'il désigne une autoroute ou une route pour véhicules automoteurs située plus loin sur l'itinéraire qui mène à la destination indiquée''.
Sponde (Mound)
De Sponde (Jupitermound XXXVI) ass ee vun de klenge baussenzege Mounde vum Planéit Jupiter.
Entdeckung
De Sponde gouf den 9. Dezember 2001 vun Astronome vun der Universitéit vun Hawaii entdeckt. Hie krut am Ufank déi virleefeg Bezeechnung S/2001 J 5.
Bunndaten
De Mound Sponde kreest op enger mëttlerer Distanz vun 23.487.000 km an der Zäit vu 748 Deeg, 8 Stonnen an 10 Minutten ëm de Jupiter. D'Bunn huet eng Exzentrizitéit vun 0,3121. Mat enger Inklinatioun vun 150,998° ass d'Bunn retrograd, dat heescht, de Mound beweegt sech géint d'Rotatiounsrichtung vum Jupiter ëm de Planéit.
TER Alsace
Den TER Alsace ass e Reseau fir de Regionaltrafic vum Typ (TER) deen am Elsass vun der SNCF exploitéiert gëtt. Nieft dem Zuchreseau existéiert och nach e Busreseau deen den Zuchreseau op verschiddene Strecken ergänzt, an zwar do wou d'Schinnen dacks schonn net méi leien oder wou sech eng Exploitatioun iwwer d'Schinn net rentéiert.
De Reseau transportéiert eng 60.000 Reesender pro Dag.
Entstanen ass de Reseau als "Metralsace" deen an den 1980er Joren nom Beispill vum loutrengesche Métrolor entwéckelt gouf.
Säit 1997 leescht d'TER Alsace Pionéieraarbecht an der Regionalisatioun vum ëffentlechen Transport. Konzepter wéi den TER 200 dee Stroossbuerg mat 200 Kilometer an der Stonn mat den Agglomeratioune vu Colmar, Mulhouse a Basel verbënnt si wegweisend fir den Transport tëscht moderne Groussstied.
Muttergottesstatu vun Esch-Sauer
D'Muttergottesstatu vun Esch-Sauer steet zu Esch-Sauer um Schlassbierg, ca. 35 m vum ronnen Tuerm vun der Buerg. Se gouf den 12. September 1910 mat engem grousse Fest ageweit. Déi 3,10 m héich Statu ass eng Kopie vun der „Vierge Couronnée“ vu Lourdes, déi op der Esplanade vis-à-vis vun der Basilika steet.
Geschicht
Nodeems eng kriibskrank Fra vun Esch-Sauer no enger Pilgerrees op Lourdes vun hirer Krankheet geheelt gouf, wollt se der Muttergottes Merci soen an huet dofir den deemolege Paschtouer Dominik Trausch kontaktéiert, deen hir geroden huet, eng Muttergottesstatu opriichten ze loossen.
D'Statu gouf no enger Foto vum Original vu Lourdes vum Albert Lützeler vun der Firma Peltzer vu Stolberg (bei Oochen) als Gipsform réaliséiert. Vun der Gipsform gouf en Ofdrock am Zénk gegoss, an unhand dovu goufe vum Sculpteur Wilhelm Peters déi verschidden Eenzeldeeler am Koffer modeléiert an zesummegeschweesst.
D'Statu stoung ursprénglech op engem 5 Meter héije Sockel aus 12 Sailen, geliwwert vun der Firma Griesbach & Großmann vun Diddenuewen, mat follgenden Opschrëften op de véier Säiten: D'Bauleedung vum Sockel war vum Architekt Josef Winkel vun Déifferdeng, deen och Pläng gemaach hat, iwwerholl ginn. D'Statu gouf vum Deche Weinacht vu Wolz ageweit.
An den 1920eger Jore gouf dann nach eng Kroun opgesat, déi awer kuerz duerno mat enger beliichter Kroun ersat gouf.
Den Originalsockel gouf 1933 mat engem Steesockel ersat deen och haut nach existéiert. Vun den Opschrëfte vum ale Sockel ass nëmmen de Chronogramm erhale bliwwen.
Den 2. November 1939 gouf eng Allee mat Käschtebeem op de 60 m vum CR316 bis bei d'Statu ugeplanzt.
Wärend dem Zweete Weltkrich sinn d'Mamme vun den Escher Jongen, déi an d'Arméi agezu goufen, all Dag bei all Wieder erop bei d'Statu gepilgert an hunn do de Rousekranz fir se gebiet. Wärend der Ardennenoffensiv gouf d'Statu beschiedegt, nom Krich awer nees restauréiert. Déi beliicht Kroun war awer wärend dem Krich verluer gaangen.
De Sockel gouf 2009 renovéiert an de 15. August 2010 war d'100-Joer-Feier vun der Muttergottesstatu zu Esch-Sauer.
Chronogramm um Sockel
Um Sockel vun der Statu steet follgende Chronogramm ze liesen, deen d'Joreszuel 1910 ergëtt: = D'Bierger vun Esch-Sauer hunn et hirer Beschützerin opgeriicht
David Lowell Rich
Den David Lowell Rich, gebuer den 31. August 1920 zu New York a gestuerwen den 21. Oktober 2001 zu Raleigh am North Carolina, war en US-amerikanesche Filmregisseur a Filmproduzent.
Malmyj
Malmyj (op Russesch an op Tataresch: Малмыж, op Ostmari: Малмыж oder Кӱр-Ола, op Udmurtesch: Шошма) ass eng Stad am Oblast Kirow am Wolga-Federatiounskrees a Russland. Si läit um Uwänner vum Floss Schoschma, eng 294 km südlech vu Kirow.
Et ass de Verwaltungszentrum vum Distrikt Malmyj. Si huet Awunner (Stand ) an eng Fläch vu 7 km².
Malmyj gouf am Joer 1552 fir d'alleréischt ernimmt. Et gouf op der Plaz vum d'Haaptstad vum mariescher Fürstentum Malmyj gegrënnt. 1780 krut et d'Stadrechter.
Équevillon
Équevillon ass eng franséisch Uertschaft a Gemeng am Departement Jura an der Bourgogne-Franche-Comté.
Pan (Mound)
De Pan (oder Saturn XVIII) ass vu banne gezielt den zweeten an ee vun de klenge bekannte Mounde vum Planéit Saturn. Hien ass de Schéifermound vun der Encke-Deelung an de bannenzege vun zwéi Mounden am A-Rank vum Saturnréngsystem.
Entdeckung an Numm
De Pan gouf de 16. Juli 1990 vum Astronom Mark R. Showalter bei der Auswäertung vu Fotoe vun der Raumsond Voyager 2 aus dem Joer 1981 entdeckt.
D'Existenz vun engem Mound an der Encke-Deelung war schonn am Joer 1985 vum Jeffrey N. Cuzzi a vum Jeffrey D. Scargle virausgesot ginn. Op de Fotoe vun der Raumsond Voyager 2 hu sech Wellemuster am Ranksystem gewisen, déi op gravitativ Stéierunge gedeit hunn. De Showalter an aner Astronomen hunn 1986 berechent, wéi een Himmelskierper fir d'Stéierunge verantwortlech kéint sinn. Si haten eng zimmlech prezis Virausso iwwer d'Bunn (133.603 km ± 10) a Mass (5–10•10−12 vun der Saturnmass) an hunn ugeholl, datt sech nëmmen en eenzele Mound an der Rankdeelung beweege kéint. D'Donnéeë vun der Ëmlafbunn louchen nëmme ronn 19 km vun der spéiderer observéierter auseneen. Déi tatsächlech Mass ass 8,6•10−12 vun der Saturnmass.
De Mound gouf spéider op 1° vun der virausberechenter Positioun fonnt. Dobäi goufen all d'Voyager-2-Fotoen ausgewäert, woubäi nees mat Computer berechent gouf, ënner wat fir enge Bedéngungen de Mound op jiddwer Bild am beschten z'erkenne wier. De Pan war schliisslech op eelef Voyager-Fotoen ze gesinn, déi an der Zäitspan vun 48 Stonne virun der nooster Distanz zum Saturn gemaach goufen. All Foto mat enger Opléisung vun iwwer 50 Kilometer pro Pixel huet de Mound kloer erkenne gelooss.
D'Entdeckung gouf de 16. Juli 1990 vun der Internationaler Astronomescher Unioun (IAU) publizéiert; de Mound krut ufanks déi virleefeg Bezeechnung S/1981 S 13, déi wéinst dem Voyager-Laanschtfluch op d'Joer 1981 zeréckdatéiert gouf. De Pan war den 18. entdeckte Mound vum Saturn, wofir hien och déi réimesch Nummer XVIII krut. Bis zu der Entdeckung vum S/2009 S 1 de 26. Juli 2009 war de Pan de bannenzegste Saturnmound.
Ëmlafbunn
De Pan kreest ëm de Saturn op enger prograden, bal perfekt kreesfërmeger Ëmlafbunn op enger mëttlerer Distanz vu ronn 133.584 km (zirka 2,216 Saturnradien) vun hirem Zentrum, also 73.316 km iwwer hirer ieweschter Wollekegrenz. D'Bunnexzentrizitéit ass 0,0000144, d'Bunn steet 0,001° schréi géigeniwwer dem Equator vum Saturn. Duerch déi niddreg Exzentrizitéit variéiert d'Bunn ëm nëmme ronn 4 km.
D'Ëmlafbunn vum nächste Mound de banne läit, dem S/2009 S 1, ass an der Moyenne ongeféier 16.500 km vum Pan sengem Orbit ewech, d'Distanz vun der Bunn vum nächstbaussenzege Mound Daphnis ass an der Moyenne 2.921 km.
De Pan leeft an 13 Stonnen, 48 Minutten a 4,4 Sekonnen eemol ëm de Saturn. Hie leeft op enger kritescher Distanz ëm de Saturn, der sougenannter Roche-Grenz, déi e méi grousse Mound an deem Beräich zerbrieche géif.
Pan-Ringlets
De Mound leeft an der 325 km breeder nom Johann Franz Encke genannter Encke-Deelung vum A-Rank ëm de Planéit. Hien ass dobäi als Schéifermound nëtzlech a bewierkt mat senger Gravitatioun, datt d'Encke-Deelung zimmlech fräi vu Rankpartikele bleift.
Rotatioun
D'Rotatiounszäit ass d'selwecht wéi d'Ëmlafzäit an de Pan huet domat, wéi den Äerdmound, eng synchron Rotatioun, déi och 13 Stonnen, 48 Minutten an 4,4 Sekonnen dauert. Seng Rotatiounsachs steet genee vertikal op sengem Orbitalplang.
Gréisst
De Pan huet an der Moyenne en Duerchmiesser vun 28,4 km. Op de Fotoe vun der Cassini-Huygens-Sond erschéngt de Pan als en onreegelméisseg geformte längelzegen Objet mat Moosse vun 35 × 32 × 21 km, woubäi d'Längsachs op de Saturn ausgeriicht ass. D'Wëssenschaftler vun der Cassini-Missioun hunn de Pan als e nossfërmegen Objet beschriwwen, den op sengem Equator eng Bëlz huet. Dësen Equatorrand ass duerch d'Usammele vu Rankmaterial aus der Encke-Deelung geschitt. Aner bis elo bekannt Mounde mat änleche Bëlze sinn den Atlas an den Iapetus.
Opbau vum Kär
Dicht vum Pan ass an der Moyenne mat 0,56 g/cm³ vill méi kleng wéi déi vun der Äerd a souguer méi niddreg wéi d'Dicht vum Saturn. Si ass sou niddreg, datt de Pan op Waasser schwamme géif. Dat weist drop hin, datt de Mound haaptsächlech aus Waasseräis zesummegesat ass.
Uewerfläch
De Pan huet eng héich Albedo vun 0,5, wat bedeit, datt hien eng hell Uewerfläch huet, déi 50 % vum agestraalte Sonneliicht reflektéiert. Op senger Uewerfläch ass d'Schwéiervitess 0,002 m/s², dat sinn ongeféier 0,2 ‰ vun der ierdescher. D'Moyenne vun der Uewerflächentemperatur gëtt op −195 °C (78 K) geschat.
Fuerschung
Wéinst der klenger Gréisst a senger visueller Magnitude vun 19,4m, déi 1:30200000 vum Zentralplanéit ass, souwéi der kuerzer Distanz zum Saturn an der Tatsaach, datt hie vun deem iwwerstraalt gëtt, ass de Pan mat äerdgebonnenen Teleskopen net ze gesinn.
De Pan gouf bis elo vun dräi Raumsonden ugeflunn, vun de Sonde Voyager 1 den 12. November 1980 a Voyager 2 de 25. August 1981 souwéi vum Saturnorbiter Cassini, deen zanter dem 1. Juli 2004 ëm de Saturn kreest.
Felix Bloch
De Felix Bloch, gebuer den 23. Oktober 1905 zu Zürich an och do den 10. September 1983 gestuerwen, war e schwäizeresch-US-amerikanesche Physiker. Hien huet 1952 den Nobelpräis fir Physik kritt.
Nodeems hien e puer Joer zu Leipzig an zu Zürich op der Uni Assistent war, ass hien 1934 an d'USA ausgewandert wou e bis 1971 op der Stanford-Universitéit geschafft huet. Hien hat do als éischten de Léierstull fir theoreetesch Physik. 1939 gouf hien zum Amerikaner naturaliséiert.
HIen huet an den 1940er Jore wichteg Aarbechten zum Ferromagnetismus kënne maachen, an dozou, wat d'Miesse vu magnéitesche Momenter vun Atomkäre betrëfft. 1946 huet hien, onofhängeg vum Edward Mills Purcell an zesumme mam William Webster Hansen a mam Martin Packard d'Magnéitesch Kärresonanz (en: Nuclear Magnetic Resonance, NMR) entdeckt, mat där d'Zesummesetzung an d'Struktur vu Festkierrperen a Flëssegkeeten a cheemesche Verbindungen duergestallt kënne ginn, an déi d'Grondlag vun der Magnéitresonanztomographie ass. 1952 huet de Bloch zesumme mam Edward Mills Purcell fir déi Entdeckung den Nobelpräis fir Physik kritt.
De Bloch war 1954 bis 1955 Generaldirekter vum CERN zu Genf.
Giro di Sicilia 2019
Déi 24. Editioun vum Giro di Sicilia gouf no 42 Joer Ënnerbriechung vum 30. Abrëll bis de 6. Abrëll 2019 gefuer. Se stoung um Kalenner vun der UCI Europe Tour 2019 an der Kategorie 2.1.
Tartonne
Tartonne ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Roy Lichtenstein
De Roy Fox Lichtenstein, gebuer de 27. Oktober 1923 zu Manhattan an och do gestuerwen den 29. September 1997, war en US-amerikanesche Moler, dee virun allem fir seng Wierker am Pop-Art-Stil bekannt ass.
Nodeems en en ettlech Jore mat verschiddene Stiler an Technike wéi Expressionismus a Surrealismus, ouni grousse Succès, experimentéiert hat, ass him 1961 den Duerchbroch gelonge mam Bild Look Mickey. Dëst, wéi och aner Biller vun him méi spéit war am Stil vun engem staark vergréisserten, industriell gedréckten (d. h. am Véier-Faarwe-Raster-Drock) Comic, dacks mat Onomatopeeën ("Wham!", asw.) oder Spriechblosen. 1995 huet hien de Kyoto-Präiis kritt.
William Hale
De William Hale, gebuer den 11. Juli 1934 zu Roum, ass en US-amerikanesche Filmregisseur.
Le président (Film 1961)
Le président ass e franséisch-italieenesche Film vum Henri Verneuil aus dem Joer 1961 no engem Roman vum Georges Simenon.
Bayajidda-Legend
D'Bayajidda-Legend ass déi wichtegst Ursprongslegend vum Hausa-Vollek, dat gréisstendeels am Süde vum haitegen Niger an am Norde vum haitegen Nigeria lieft. Där Legend no gëtt et siwe "legitim" Hausakinnekräicher (Hausa Bakwai) a siwen "illegitim" Hausakinnekräicher (Banza Bakwai).
D'Legend
Der Legend no ass Daura, déi traditionell Uersprongs- an Haaptstad vun den Hausa, vun der Kinnegin Magajiya an hirem vu Kanaan a Palestina iwwer Nordafrika an d'Sahara agewanderte Vollek gegrënnt ginn. Wéinst Waassermangel sinn Dausende vu Pëtzer gebuert ginn, déi mat der Ausnam vum Kusugu-Pëtz alleguer dréche waren. An deem huet awer d'Schlaang Macijiya gewunnt, déi et de Leit nëmmen een Dag an der Woch erlaabt huet, Waasser aus dem Pëtz ze huelen.
Enges Daags ass de Bayajidda, de Jong vum Kinnek Abdullahi, an d'Stad komm. Hien hat missen an den Exil goen an hat sech mat der Hallschent vu senger Arméi vu Bagdad an d'Kinnekräich Bornu zeréckgezunn. Well de Kinnek vu Bornu gemierkt hat, datt de Bayajidda a seng Arméi eng Menace fir hie wieren, hat hien him säi Meedche Magira zur Fra ginn an en duerno erageluecht, soudatt de Bayajidda no an no seng ganz Arméi un de Kinnek verluer hat. Doropshin ass e mat senger schwangerer Fra aus dem Land geflücht. An der Stad Garun Gabas huet hien d'Magira missen zeréckloossen, déi do de Jong Biram op d'Welt bruecht huet.
De Bayajidda ass op sengem Päerd weider geflücht bis e schlussendlech an der Stad Daura ukomm ass, wou hie beim Pëtz op déi al Fra Ayana gestouss ass a si ëm Waasser gefrot huet. D'Ayana huet him erkläert, datt si him keent kéint gi well d'Schlaang et just een Dag an der Woch géif zouloossen, datt ee Waasser aus dem Pëtz hëlt. Doropshin huet de Bayajidda en Eemer geholl, d'Schlaang ëmbruecht, Waasser gedronk an och der Ayana nach Waasser bruecht.
Éier de Bayajidda komm war, hat d'Kinnigin vun Daura där Persoun, déi d'Schlaang ëmbréngt an hir de Kapp weise kann, d'Regentschaft iwwer eng Hallschent vun der Stad versprach. Nodeem de Bayajidda déi Dot vollbruecht hat hu vill Männer behaapt, si hätte se vollbruecht, mä déi Schlaangekäpp, déi si gewisen hunn, hunn net bei de Kierper vum doudegen Déier gepasst. D'Ayana huet du vun deem Friemen erzielt, deen hir Waasser bruecht huet. Wéi d'Kinnigin Magajiya de Bayajidda bei sech geruff huet an him als Merci eng Hallschent vun der Stad wollt iwwerginn, huet de Bayajidda refuséiert a gesot si soll hie bestueden. Fir d'Hochzäit erauszezéien huet d'Magajiya dem Bayajidda d'Sklavin Bagwariya ginn. D'Bagwariya ass schwanger ginn an huet e Bouf mam Numm Karbagari (den Numm bedeit Mir iwwerhuelen d'Stad) op d'Welt bruecht. D'Kinnigin ass duerno och schwanger ginn a krut e Jong, de Bawo.
Aner Versiounen
Vun der Legend gëtt et vill verschidde Versiounen. Déi uewe genannt Versioun ass d'Palastversioun vun Daura. Fir d'Azna, déi autochthon Bevëlkerung (am Géigesaz zu den "agewanderten" Hausa), gëtt et zum Beispill déi siwe Banza Staaten net, an de Karbagari war de Kinnek vun den Azna. Den Antagonismus tëscht dem Karbagari an dem Bawo ass do och méi grouss. Där Versioun no huet d'Magajiya gewaart bis déi zwéi Jongen erwuesse waren, an duerno dem Karbagari ordonéiert, säi Päerd dem Bawo ze ginn. Doropshin huet si dem Karbagari eng Baatsch ginn, fir datt hie säi Brudder wärend enger Staatszeremonie beschützt an d'Azna ewéchdreift. De Karbagari huet gefollegt, ass vu sengem Sëtz opgestaanen an huet ugefaangen d'Leit ze baatschen, wärend de Bawo wéi e Kinnek sëtze bliwwen ass. D'Magajiya huet hirem Jong gesot, hie soll dem Karbagari net erlaaben nieft him ze sëtzen (a mat him ze regéieren); dofir huet hien, wou um Enn vum Fest de Karbagari sech wollt setzen, säi Schwert gezunn a säi Brudder fortgejot. Fir säi Verloscht ze kompenséieren hätt d'Magajiya him d'Aufgab ginn, déi opsässeg Azna ze kontrolléieren.
Och d'Nimm vun der Persoune sinn net ëmmer déi selwecht, sou gëtt et zum Beispill jee no Versioun aner oder änlech Nimm fir de Bayajidda (Abuyazidu), d'Magira (Magaram), de Biram (Birom), de Karbagari (Mukarbagari, Karap-da-Gari) oder de Zazzau (Zaria).
Paul Frankeur
De Paul Frankeur, gebuer den 29. Juni 1905 zu Paräis a gestuerwen de 27. Oktober 1974 zu Nevers, war e franséische Schauspiller.
Gare centrale (Tramshalt)
Gare centrale ass eng Halt op der Linn T1 vum Stater Tramsreseau, déi den 13. Dezember 2020 opgaangen ass.
Lag vun der Statioun
D'Statioun läit op der Place de la Gare am Quartier Gare vun der Stad Lëtzebuerg, tëscht de Statioune Paräisser Plaz / Place de Paris am Norden a Leschte Steiwer / Dernier Sol am Süden. D'Statioun läit direkt bei der Gare Lëtzebuerg, no där s'och genannt ass.
Infrastruktur
D'Statioun huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen equipéiert. S’ass fir Persoune mat ageschränkter Mobilitéit accessibel. Bei der Statioun gëtt et eng m-box fir Vëloen ofzestellen an eng Vel'oH!-Statioun. Et huet een Uschloss op AVL an RGTR-Buslinnen (Halten: Gare centrale a Gare-Rocade) grad ewéi op national an international Zuchlinnen.
Ernest Dominique Laeis
Den Ernest Dominique Laeis (Läis), gebuer de 16. Mäerz 1788 zu Holsthum (deemools Herzogtum Lëtzebuerg, haut Däitschland) an do gestuerwen de 17. Juli 1872, war e lëtzebuergesch-däitsche Jurist an Auteur.
Hie war de Fils vum Jean Mathias Dominique Laeis (1755-1836) an der Anne Apoline Flesch (1765-1820). Hie goung 1810 op Paräis Droit studéieren an huet do am Abrëll 1813 säin Examen als Affekot gemaach. Hie war e fervente Veréierer vum Napoleon.
Enn 1813 oder ufanks 1814 huet den Ernest Laeis sech als Affekot-Avoué zu Iechternach niddergelooss, a vum 15. August 1814 bis de 26. Oktober 1817 war hie Buergermeeschter vun Iechternach. 1819 ass hien op Tréier geplënnert. Vun 1820 bis 1845 war hien dann Affekot-Avoué beim Landgeriicht Tréier. 1846 ass hien erëm op Iechternach zeréckkomm. An och wann hien nach bis 1856 zu Tréier als Affekot gefouert gouf, sou huet hien dach net méi selwer do plädéiert.
De Laeis hat sech 1822 zu St. Vith mat der Petronella Baptist (1799-1839) vun Tréier bestuet. Si haten dräi Kanner: Petronella (*1823), Christoph (*1824) an Eduard (*1826). D'Duechter Petronella huet 1841 den Auguste Metz bestuet. Si ass 1886 zu Eech gestuerwen.
Dem Laeis seng Fra ass den 28. Mee 1839 zu Tréier gestuerwen. Am August 1844 huet hien d'Wittfra Antonetta Peez vu Kreuznach kenne geléiert. Mam Meederchersnumm huet si Schmidt geheescht; si ass 1797 zu Bretzenheim an der Nahe, no bei Kreuznach, op d'Welt komm. Am Juni 1845 huet de Laeis sech mat hir an der St. Nikolaus-Kierch zu Kreuznach bestuet. Hie schéngt sech bal e Joer laang zu Kreuznach opgehalen ze hunn, huet dann awer am Laf vum Joer 1846 decidéiert, sech mat senger zweeter Fra zu Iechternach nidderzeloossen, wou d'Koppel um Vulpert gewunnt huet. Am Februar 1862 ass d'Antonetta Laeis-Schmidt gestuerwen an zu Iechternach begruewe ginn. De Laeis ass duerno bei seng Schwëster Thérèse an d'Familljepropriétéit zu Holsthum wunne gaangen.
De Laeis war den Dafpätter vum Karl Marx sengem Brudder Hermann a senger Schwëster Emilie; hie war Zeie bei der Hochzäit vum Marx senger Schwëster Sophie.
De Laeis, deen nieft Däitsch fléissend Franséisch a Latäin konnt, huet sech och als Auteur ervirgedoen.
Le jour se lève
Le jour se lève ass e franséische Film vum Marcel Carné aus dem Joer 1939.
Henri Calef
Den Henri Calef, gebuer den 20. Juli 1910 zu Filippopoli, haut Plovdiv, Bulgarien, a gestuerwen de 17. August 1994 zu Paräis, war e franséische Filmregisseur an Dréibuchauteur.
La Palud-sur-Verdon
La Palud-sur-Verdon ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
North Dakota
Den North Dakota ass e Staat am Mëttlere Weste vun den USA. E grenzt un d'Staate Minnesota am Osten, South Dakota am Süden, Montana am Westen an un d'kanadesch Provënze Saskatchewan a Manitoba am Norden.
Bevëlkerung
2015 gouf geschat, datt iwwer 750.000 Leit am Staat gewunnt hunn, vun deene sech 88,6 % als wäiss Amerikaner, 5,5 % als Indianer, 3,5% als Hispanic/Latino, 2,4 % als Afroamerikaner an 1,4 % als asiatesch identifizéiert hunn, woubäi ee méi wéi eng Kategorie konnt uginn.
Ekonomie
D'Duerchschnëttsakommes louch tëscht 2010 an 2014 bei 55.579 US-Dollar pro Stot an 30.894 USD op de Kapp. D'Landwirtschaft an d'Pëtrolsproduktioun sinn nieft der Liewensmëttelveraarbechtung an der Technologie d'Haaptsecteuren an der Ekonomie vum North Dakota.
Le Larderet
Le Larderet ass eng franséisch Uertschaft a Gemeng am Departement Jura an der Bourgogne-Franche-Comté.
Rubus imbellis
D'Rubus imbellis ass eng Planzenaart aus der Gattung Rubus an der Famill vun de Rosaceae.
D'Verbreedungsgebitt vun der Aart läit zu Lëtzebuerg an am Weste vum däitscht Bundesland Rheinland-Pfalz.
Se gouf 1999 vum däitsche Biolog Günter Matzke-Hajek beschriwwen: an deem Joer gouf zu Lëtzebuerg den éischten an deemools eenzege Specimen entdeckt. Sou gouf se als endeemesch ugesinn, spéiderhi gouf s'awer och an Däitschland nogewisen.
Philippe Bevinger
De Philippe Bevinger, gebuer de 14. August 1895 zu Chênée a gestuerwen de 24. Mee 1961 zu Ayeneux, war e lëtzebuergesche Vëlossportler.
Clumanc
Clumanc ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Il malato immaginario
Il malato immaginario  ass en italieenesche Film vum Tonino Cervi aus dem Joer 1979.
The Family Who Hid in the Cellar
The Family Who Hid in the Cellar ass e lëtzebuergesche Kuerzfilm vun der tierkesch-brittescher Regisseurin Ayshea Halliwel. En hat Première um Luxembourg City Film Festival 2019.
Ëm wat geet et am Film?
Fir déi lëtzebuergesch Famill Franck ass wirtschaftlechen Erfolleg, an absënns, deen no baussen hin ze weisen, alles. Well de Stot sech es awer finanziell net sou gutt steet, een awer weise muss, datt een an der Vakanz war, bleift just eng Léisung: Sou maache wéi wann ee géif fortfueren, a sech dann am Keller verstoppen. Ma dat ass net esou einfach wéi geduecht...
Produktioun
De Lëtzebuerger Filmfong huet der Filmproduktiounsgesellschaft Red Lion 2016 e Subside an Héicht vun 120.000 Milliounen Euro accordéiert, fir de Film ze produzéieren.
Patrick Juvet
De Patrick Juvet, gebuer den 21. August 1950 zu Montreux, a gestuerwen den oder virum 1. Abrëll 2021 zu Barcelona war e Schwäizer Sänger, Pianist a Komponist vu Lidder.
Hien huet bal all seng Lidder selwer komponéiert, an eng Rëtsch Placken aus dem Rayon Chanson, Disco a Pop opgeholl, zum Deel zesumme mam Daniel Balavoine oder Jean-Michel Jarre. Seng gréist Succèsen hat en Enn vun den 1970er Jore mat den Disco-Hitten I love America an Où sont les femmes ?. Och fir anerer huet hie komponéiert sou z. B. den Hit Le lundi au soleil fir de Claude François.
Beim Eurovision Song Contest 1973 an der Stad Lëtzebuerg hat hien déi 12. Plaz ereecht.
No der Disco-Well konnt hien net méi u seng viregt Succèsen uknëppen, an hien hat och mat gesondheetleche Problemer ze dinn.
De Juvet gouf den 1. Abrëll 2021 am Alter vu 70 a sengem Appartement zu Barcelona dout fonnt. D'Autopsie huet en Häerzstëllstand opgedeckt, hie gouf zu Barcelona ageäschert a seng Äsche goungen hannescht an d'Schwäiz.
Discographie
Kompilatiounen
Tupac Shakur
Den Tupac Amaru Shakur, gebuer als Lesane Parish Crooks de 16. Juni 1971 zu New York a gestuerwen den 13. September 1996 zu Las Vegas, war en US-amerikanesche Rapper, Songwriter a Schauspiller. Hie war besser als 2Pac an och kuerzzäiteg als Makaveli bekannt. Hie gëllt als ee vun de bekanntste Vertrieder vum West Coast Hip-Hop.
Impakt
Den Tupac Shakur huet iwwer 75 Millioune Placke verkaaft. Seng Albumen All Eyez on Me a Greatest Hits zielen zu den Albume mat den héchste Verkafszuelen an den USA. Hie gouf vu ville Musekzäitschrëften als ee vun de beschte Kënschtler vun allen Zäite gelëscht, dorënner vu Rolling Stone, a gëllt als ee vun de beschten an aflossräichste Rapper. ,
Den 2Pac huet als Roadie, Background-Dänzer an MC fir d'alternativ Hip-Hop Grupp Digital Underground ugefaangen, éier hien eng Solo-Carrière gestart huet. D'Themen an de meeschte vum 2Pac senge Liddertexter dréine sech ëm d'Gewalt an de Misär an amerikanesche Stied, ëm Rassismus an aner sozial Problemer. Seng zwéin Elterendeeler an aner Familljemembere ware Member an der Black Panther Party, enger revolutionärer, schwaarz-nationalistescher a sozialistescher Beweegung. Déi Idealer spigele sech och a senge Lidder erëm.
Am leschten Deel vu senger Carrière huet den 2Pac sech un der Rivalitéit tëscht den Unhänger vun East Coast Hip-Hop a West Coast Hip-Hop bedeelegt an ass a Konflikter mat anere Rapper, Produzenten a Museklabelmataarbechter geroden, dorënner am bekanntste mam Rapper The Notorious B.I.G. an dem Label Bad Boy Records.
De 7. September 1996 gouf de Shakur op enger Kräizung zu Las Vegas e puermol aus engem Auto ugeschoss. Hien ass sechs Deeg méi spéit am Spidol gestuerwen. Et ass net gewosst, wie fir de Muerd verantwortlech ass.
La famille Fenouillard
La famille Fenouillard ass e franséische Film vum Yves Robert aus dem Joer 1961 nom engem Comic vum Christophe.
Ëm wat geet et am Film?
D'Famille Fenouillard wëll eng Rees op Paräis maachen, lant awer zu Le Havre a geréit do op e Schëff dat si mat op eng Weltrees hëlt…
Sulcus (Exogeologie)
Als Sulcus (laténgesch fir Rill, Gruef), Plural Sulci ginn an der Planetologie linnefërmeg Strukture vu Grief a Rille bezeechent. Si triede meeschtens bei den Äismounde vun de baussenzege Planéiten op, wou se dacks breet Systemer vu flaache Grief bilden, déi parallel verlafen an en ettlech 1000 km laang kënne sinn.
De Begrëff gëtt bei follgenden Himmelskierper gebraucht: um Mars, um Jupitermound Ganymed, um Saturnmound Enceladus, um Uranussattelit Miranda an um Neptunmound Triton.
Si hu sech an der Fréizäit vun dësen Himmelskierper duerch horizontal Verrécklung vu Kuuschtendeeler gebilt a stellen eng Aart vun Trennrille duer.
D'Bänner vu méi breede Sulci hunn dacks ënnerschiddlech Albedoen, wouduerch s'op Fotoe vun de Raumsonden däitlech opfalen. Verschiddener verlafe queesch iwwer d'Grenzen tëscht alen a jonke Regiounen, beispillsweis den Uruk Sulcus um Jupitermound Ganymed.
Déi kleng Déift vu ville Sulci hänkt mam poréise Kuuschtematerial (haaptsächlech Waasseräis mat nëmmen engem klenge Gestengsundeel) zesummen, dat déi Rille vun ënnen hier deelweis nees opgefëllt huet.